text: Så kører alle tog igen efter stormen
  04 november 2013 kl. 07.05
  Mandag morgen er togdriften for første gang siden stormen for en uge siden normal på alle strækninger. Det betyder regionaltog mellem Fredericia og Odense og intercitytog til Flensborg.
  Togene til og fra Sønderborg kom tilbage til normaltdrift lørdag, mens togene mellem Kolding og Flensborg samt Odense og Fredericia kører normalt igen fra mandag morgen.
  Siden stormen har Banedanmark fjernet mere end 500 træer fra jernbanenettet og udbedret flere andre stormskader.
  